**Naivitate**

*Elena Carina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M-a purtat vântul în furtună

Și fără știre am ajuns

În lumea asta prea nebună

Care în suflet mi-a pătruns.

Mi-am pierdut gândul într-o clipă

Și am uitat cumva de mine.

Și mi-am dat seama de risipă

Când n-aveam cum să mai fiu bine.

Am învățat să nu mai cred,

Dar încă doare c-am crezut.

Îmi tot spuneam să nu mă pierd,

Dar fără știre, am pierdut.

Ca un copil am privit ochii

Ce mă mințeau atât de dulce

Și-acum nu pot să mă apropii

De-acel ceva ce mă seduce.

Și-s vii regretele în mine.

Doar timpul le va lua suflarea.

E simplu să te pierzi pe tine

Și mult prea greu să simți uitarea.

Secunde reci, minute grele...

Mă doare acum, dar recunosc.

Greșelile sunt ale mele.

Naivă sunt, voi fi și-am fost!